# name
Anàlisi del Para Snowboard (PSB): deu primers anys com a circuit competitiu internacional (2012-2022)

# metadata.dc.contributor.other[].value
Institut Nacional d'Educació Física de Catalunya (Barcelona)

# metadata.dc.description.abstract[].value
[cat] La present tesi doctoral ‘Anàlisi del Para Snowboard (PSB): deu primers anys com a circuit competitiu internacional (2012-2022)’ persegueix l’objectiu d’introduir la recerca en aquest esport. Es circumscriu en l’àmbit de l’snowboard adaptat, esport que inicià la seva cursa internacional dins el moviment paralímpic l’any 2012. La World Para Snowboard (WPSB) és el principal ens normativitzador que ha regit aquest esport sota el paraigua de la principal institució del Paralimpisme, l’International Paralympic Committee (IPC). A partir de l’estiu del 2022, la màxima entitat directora del PSB esdevingué la International Ski Federation (FIS). El període temporal en el que s’ha centrat l’estudi correspon als deu primers anys del PSB com a circuit competitiu internacional, des de la seva emersió l’any 2012, fins als seus darrers Jocs Paralímpics d’hivern (WPG) que s’han celebrat, Beijing 2022 (els tercers WPG de la seva curta història). L’estructura de la proposta d’investigació transcorre al llarg de cinc estudis. Els seus continguts de recerca annexen diferents camps en l’àmbit del PSB: històrics, bibliogràfics, participatius, organitzatius i de rendiment. L’ànima de la investigació presenta un enfocament totalment quantitatiu. El seu disseny metodològic inclou propostes de diferents abasts. El principal i més present és l’exploratori, considerant les característiques poc desenvolupades del para snowboard en el camp de la recerca. Malgrat això, depenent de l’estudi en què ens fixem, es poden identificar processos tant d’abast descriptiu, com explicatiu, com correlacional. L’elecció dels continguts i de les preguntes de recerca de cada estudi, s’ha realitzat a partir del coneixement intern d’aquest esport adaptat. Aquesta experiència prèvia complementada amb la manca de literatura específica detectada, va derivar en la següent elecció de matèries a desenvolupar del PSB dins el període d’estudi 2012-2022: (1) Context històric del PSB. (2) Revisió bibliogràfica de les fonts primàries del PSB. (3) Anàlisis de l’evolució de les llicències competitives, rànquings i participació dels i les atletes en el circuit competitiu del PSB. (4) Revisió de la planificació, programació i gestió de les competicions del PSB en tots els nivells competitius. (5) Consecució d’un perfil de rider guanyador/a concret a partir dels pòdiums en diferents nivells competitius del PSB. (6) Cerca de diferències entre riders, mitjançant un anàlisi cinemàtic i dinàmic en una habilitat tècnica específica del PSB (start gate skill). L’anàlisi de cada un dels sis aspectes tractats en els diferents capítols aporta les conclusions necessàries per a donar resposta l’objectiu principal i servir com a base per a noves preguntes dins de l’àmbit del PSB.

# metadata.dc.description.abstract[].value
[eng] The present doctoral thesis 'Para Snowboard (PSB) analysis: first ten years as an International competitive circuit' pursues the aim of introducing research into this sport. PSB was internationally introduced since 2012 within the Paralympic movement. Focusing on the regulatory structures, the World Para Snowboard (WPSB) was the main regulatory body which governed under the umbrella of the main institution of the Paralympics, the International Paralympic Committee (IPC). From the summer of 2022, the principal governing body of the PSB became the International Ski Federation (ISF or FIS). The period time in which the study has focused corresponds to the first ten years of the PSB as an international competitive circuit, from its emergence in 2012, until its last Paralympic Winter Games (WPG) celebrated in Beijing 2022 (3rd WPG). The structure of the research proposal splits over five studies covering several areas in PSB: historical, bibliographical, participatory, organizational and performance analysis, using a quantitative approach. The main scope of methodological design is the exploratory, considering the underdeveloped characteristics of sport in the field of research. Despite this, descriptive, explanatory and correlational scope can be identified depending on the study analyzed. The internal knowledge of this adapted sport guided the choice of content and research questions for each study. This previous experience, complemented by the lack of specific literature detected, resulted in the following choice of subjects developed within the 2012-2022 study period of the PSB: (1) Historical context of the PSB. (2) Bibliographic review of PSB primary sources. (3) Analyses of competitive licenses evolution, rankings and participation in the PSB competitive circuit. (4) Review of PSB competition planning, scheduling and management at full competitive levels. (5) Achieving a specific winning rider profile based on the podiums at distinct competitive levels of the PSB. (6) Differences between riders, through a kinematic and dynamic analysis in a specific technical skill of the PSB (start gate skill). The analysis of each of the previous key points turned into the current Thesis chapters providing the necessary conclusions to answer the main objective and serving as a basis for new questions into the PSB.

# metadata.dc.source[].value
Tesis Doctorals - Institut Nacional d'Educació Física de Catalunya (INEFC) - Barcelona

# metadata.dc.title[].value
Anàlisi del Para Snowboard (PSB): deu primers anys com a circuit competitiu internacional (2012-2022)